钦定古今图书集成/明伦汇编/闺媛典/第315卷 > 皇清四十八 > 赵璧珂妻吴氏〈女附〉
## 钦定古今图书集成/明伦汇编/闺媛典/第315卷 > 皇清四十八 > 赵璧珂妻吴氏〈女附〉

按《镇江府志》：“吴氏，诸生赵璧珂妻。年未三十，乙酉出避乱，璧珂病殁，子鸿宝甫七龄，吴扶柩归，遇贼，牵其弱女穉子赴水，水浅得不死。抵家营葬事，竭力奉翁姑甘旨，历八载相继。居翁姑丧，俱尽礼。女年十七归盛大彦。越明年，大彦亡，一子先殇，苦节如母，奉姑尽孝。诸生后先上其母女节行于有司，表其门闾。”